
ction=edit). (Kuidas ja millal see märkus eemaldada?) 

( 

6 

Selles artiklis on vaidlustatud väiteid. Artikli sisu võib olla 
väär. 

Lisateavet vaidlustamise põhjuse kohta saad artikli arutelust. 


Inimene kõige üldisemas tähenduses on liigi Homo sapiens ('tark 
inimene') esindaja. Liigina on teda eesti keeles nimetatud ka 
nüüdisinimeseks ehk pärisinimeseks. Tänapäeval elab Maal selle 
liigi alamliik Homo sapiens sapiens ('nüüdisinimene'). 

Inimest eristab taimedest see, et ta suudab meeleelundeid rakendades 
aistida ümbritsevat keskkonda ning tundeid rakendades selles vabalt 
liikuda. Loomadest eristub inimene sellega, et ta suudab muuta 
tunded mõteteks ning nendest tekkinud meelepilte kasutades 
abstraheerida asju ja nähtusi. Inimesed - nagu teisedki homiidid - on 
olemuslikult sotsiaalsed olendid, kuid erinevalt teistest on nad 
võimelised rakendama suhtlusel lisaks kehakeelele ka sõnadel 
põhinevat mõttevahetust. Ja see omakorda võimaldab arutleda 
abstraktsetes kategooriates, nagu näiteks maailmanägemus või meie 
ühine tulevik. 

Inimeste materiaalne toimetulek sõltub tema poolt valitud 
toimetulekumudelist. Kui sama toimetulekumudelit rakendavad 
inimesed teevad koostööd, siis tekib sellest püsiv sotsiaalne kord. 
Erinevad sotsiaalsed korrad võistlevad omavahel ressursside pärast 
kuid teevad ka koostööd ühiste eesmärkide saavutamise nimel. 
Sotsiaalsete kordade kombineerumine kujundab sootsiumi (hõim, 
rahvas, riik) kooselu vormi ning määrab selle poolt rakendatavate 
institutsioonide vormi ja olemuse. Iga sootsium on omanäoline ja 
originaalne, kuna tema keeles kasutatud sõnade tähendus, riietus ja 
igapäevane elu on mõjutatud elukeskkonnast ning inimeste isiklikust 
ja rahva ajaloolisest kogemusest. Seetõttu on igal sootsiumil omad 
väärtushinnangud, õiguskultuur, rituaalid ja tavad kuidas kogutakse 
ning edastatakse teadmisi ning oskusi ning lahendatakse elus 
ettetulevaid probleeme. 

Nüüdisinimeste kõige varasemad eellased elasid Maal juba vähemalt 
300 000 aastat tagasi/ 1 ^ 

Inimesi on väliste tunnuste alusel jaotatud rassideks, kuid seda 
jaotust on ka vaidlustatud. 

Homo sapiens 
sapiens 

Inimese kui imetaja iseloomulikud tunnused 
Inimese erisused 

Inimese olemus ja areng 

Inimese psühholoogilised käsitlused 
Inimene filosoofilises käsitluses 
Inimene religioosses käsitluses 
Inimene islamistlikus käsitlus 
Inimene Urantia raamatu käsitluses 

Vaata ka 

Viited 

Välislingid 


Inimese füüsilised tunnused 


Trinaarne nimetus 

Homo sapiens sapiens 

Linne, 1758 



Tsivilisatsioonide kokkupõrge: 

USA sõdurid (inimliigi Homo sapiens 
sapiens esindajad) vaatlevad 
militaarmaasturilt vabaduse, 


Inimese kui imetaja iseloomulikud tunnused 

■ Gaasivahetus kopsudes. 

■ Süda on 4-osaline. 

■ Esineb suur ehk kehavereringe ja väike ehk 
kopsuvereringe. 

■ Toiduainete peenestamine, toitainete lõhustamine, 
toitainete imendumine seedetraktis. 

■ Pidev energiavajadus. 

■ Rakuhingamisel toimub lõhustumissaaduste 
dissimilatsioon energia saamiseks. 

■ Soojuse pidev tootmine ainevahetusprotsesside tulemusel. 

■ Organismis on stabiilne sisekeskkond ja püsiv temperatuur. 


võrdsuse ja vendluse etaloni 
prantsuse trikoloori taaslehvimist 19. 
sajandi inseneeria tippteose Eiffeli 
torni tipus. II Maailmasõda oli 1944. 
aastal juba lõplikult raugemas, 
pannes aluse Külmale sõjale. 
Mustvalge foto inimeste 
konstrueeritud ja ideologiseeritud 
ülikeerulisest maailmast on vastava 
tehnoloogia abil pildistanud 
niisamuti inimene ise 


Toimub pidev termoregulatsioon ning organismi talitluste ja homöostaasi neuraalne ja 
homoraalne regulatsioon. 


Biosünteesiprotsesside käigus kehaomaste ainete valmistamine. 
Jääkainete (uriini) eritusprotsessid neerudes. 

Info saamine väliskeskkonnast meeleelundite vahendusel. 


Ajutegevus. 

Kõrgem närvitalitlus. 


Inimene organism on kui isereguleeruv süsteem. 

Organism on terviklik süsteem- kõik elundkonnad on omavahel seotud. 



















■ Organismi talitlused toimuvad rütmiliselt. Organismisisene bioloogiline kell sünkroonib 
elundkondade talitlust ööpäeva rütmiga. 

■ Keskmine inimene on 1,5-1,8 m pikk, kuigi see võib olenevalt kohast väga palju varieeruda^. 
Keskmine emane ehk naissoost inimene kaalub 54-64 kilogrammi ja isane ehk meessoost 
76-83 kgt 3 ]. 


Inimese erisused 

Inimesele on iseloomulik püstine kõnd, käte kasutamine, tööriistade valmistamine ja kasutamine, 
artikuleeritud kõne ning arenenud mõistus. Teistest hominiididest ehk inimlastest erineb inimene lünkadeta 
hambaridade, vähese karvkatte, arenenud lõuatsi ja paljude teiste tunnuste poolest. 

Suur aju, millel on hästi arenenud ajukoor. Püsisoojane ehk endotermne, st organism saab soojust keha 
sisemisest soojusproduktsioonist. Kahel jalal liikumine. Aeglane individuaalne areng. Järglased vajavad 
hoolitsust pikka aega. Puudub innaaeg. On iseloomulik mittesesoonne sigimine. Segatoiduline. Toitu 
töödeldakse enne tarvitamist. Artikuleeritud kõne, mõtlemine, mille tõttu on teadlik enesest ja ennast 
ümbritsevast maailmast, selle ehitusest, siseelust ja loogikast. Võimeline õppima ja arenema. Kultuuriline 
käitumine. Sotsiaalsed suhted tuginevad perekonnasuhetele. Oskab valetada ja valmistada tööriistu, luua ja 
kasutada tehnoloogiaid. 

Inimese olemus ja areng 


Inimese psühholoogilised käsitlused 

Sigmund Freud (1856-1939) kirjeldab inimest kolme strukturaalse elemendi kaudu: id (saksa es ehk miski), 
e go (sks Ich - mina) ja superego (sks über-Ich — ülimina). 

Carl Gustav Jung (1875-1961), šveitsi psühholoog uuris inimpsüühikat ning sõnastas inimese mõistmise 
seisukohalt järgmised olulised mõisted: 

■ Sensoorika tähendab info saamist meeleelundite - nähtu, kuuldu, kombatu, maitstu, lõhna - 
kaudu ning selle vahetut töötlust seda verbaliseerimata. 

■ Tunded annavad alateadvusliku hinnangu sensoorsele teabele, s.t see arvatakse meeldivaks - 
vastumeelseks, ilusaks - inetuks, heaks - halvaks jne. 

■ Mõte kirjeldab tunnete kaudu saadud kogemust ja seob selle sõnaga. Mõtlemine tähendab 
mõtteliste abstraktsioonide rakendamist olukorra mõistmiseks ja otsuste langetamiseks. 
Mõttetöö eesmärgiks on objektiivse reaalsuse eristamine fantaasiast ning tunnetest 
mõjutamata loogiliste järelduste tegemine. 

■ Intuitsioon tähendab asjade olemuse taipamist instinktiivselt, ilma mõtteliste arutluste jada 
läbimata 

Alfred Adler (1870-1937), austria psühholoog uuris inimese arengut ning leidis, et inimese areng on 
tugevalt mõjutatud tema lapsepõlve keskkonnast ja kogemustest, mille ületamise soov kujundab tema 
eesmärgid. Teadvustamata jäänud alaväärsuskompleksi ületamise vajadus suunab inimese käitumist läbi 
kogu elu, nii tema tööelu valikutes, sõprussuhetes kui ka armastuses.^ 

Erik Erikson (1902-1994), taani-ameerika psühholoog leidis, et ühiskond suunab ja kujundab nii 
perekonna, kooli kui ka töökoha kaudu inimese arengut, tasustades teda arengu eest heldemini kui 
arengupeetusel. Oma epigeneetilise kontseptsioonis märkis ta, et iga eluetapp saabub enam-vähem kindlal 





eluaastal, kestab kindla aja ning läheb üle järgmisse etappi, kusjuures konfliktid, kohanemisraskused ja 
kriisid ühelt etapilt teise siirdudes on väljakutseks kasvada, areneda, küpseda. Ta eristas oma töös kaheksat 
elujärku: 


■ Imikueas kujuneb välja usaldus või usaldamatus välise maailma ja teiste inimeste suhtes. 

■ Varases lapseeas (1-3 a) peab ta alistama oma füüsilise keha ja saavutama selle üle kontrolli. 
Kui ta sellega toime ei tule, siis valdab tema meeli häbi ja ta hakkab kahtlema eneses. 

■ Mängueas avastab ta maailma ja hakkab mõistma hea-halva erisust. Kui ta seda ei saavuta, 
siis kogeb ta endas puuet ning teda valdab süütunne. 

■ Nooremas koolieas peab ta õppima olema hoolikas, töötades kogeb ta tegevuse 
tulemuslikkust. Ebaõnnestumine tekitab inimeses alaväärsustunde. 

■ Noorukieas kujuneb välja inimese identiteet. Puberteedis peab ta otsustama, kas omandada 
vanema generatsiooni kultuurilised, eetilised, religioossed jt väärtused või lükata need tagasi 
ja luua iseenda väärtussüsteem. Ebaõnnestumine tekitab identiteedipuude, mida püütakse 
kompenseerida kuhugi kuulumise kaudu. 

■ Noores täiskasvanueas õpib inimene looma lähedasi suhteid teiste inimestega. Kui ta 
ebaõnnestub, siis tabab teda üksindus. 

■ Täiskasvanu iga täidab loov tegutsemine või arenguseisak, milles ta süüdistab vandenõulasi, 
kes ei lase tal midagi teha. 

■ Vanaduses kogeb inimene küpsustunnet, ta vabaneb oma egost ja saavutab enne surma 
mõistvuse, selguse ja meelerahu. Ebaõnnestumisel ei suuda ta enesekeskusest välja murda 
ning sureb lootusetuse tundega, mis on täis tühjust ja ahastust .Kl 

Abraham Maslow (1908-1970) ameerika psühholoog uuris inimese arengust tulenevaid vajadusi ja nende 
hierarhilist sõltuvust, tuues välja järgmised märksõnad (sõltuvus kasvab alt üles): 

■ Eneseaktualiseerimine; 

■ Eneseaustus (soov veenduda oma kompetentsuses ja 
püüd pälvida teistelt tunnustust); 

■ Sotsiaalne kuuluvus ja armastus (suhtlemise, rahuldava 
sotsiaalse staatuse ja lähisuhete vajadus); 

■ Ohutustarve (soov elada stabiilses, turvalises, 
etteaimatavas keskkonnas, olles vaba ärevusest ja 
hirmust); 

■ Füsioloogilised vajadused (toit, kehakate, uni, peavari, 
seks jt)J 4 ] 



Inimene filosoofilises käsitluses 

Jean-Paul Sartre (1905-1980), prantsuse filosoof ja eksistentsialistliku filosoofia looja, uuris samuti 
inimese arengut ning leidis, et inimeseks olek eeldab palju enamat kui esmavajaduste rahuldamine. Ta väitis, 
et inimesed kes piirduvad oma esmaste bioloogiliste ja sotsiaalsete vajaduste rahuldamisega, loobuvad 
isiksuslikust arengust. Sellega kahjustavad nad oma sootsiumi, sest nendes peituv loovuse potentsiaal jääb 
kasutamata. Sartre leidis, et 

■ iga inimene on konkreetses ajas ja ruumis unikaalne, 

■ ehkki kõik inimesed on oma keskkonna saadused, kannab igaüks oma elukäigu eest isiklikku 
vastutust, 

■ elu on meile kõigile esitatud väljakutse mõtestada oma individuaalne eksistents põhiolemuselt 
absurdses maailmas, 



■ tajudes oma vastutust saatuse ees, tunnevad paljud inimesed üksildust, ärevust ning 
meeleheidet, 

■ elu üks põhiküsimusi on see, kas inimesed suudavad elu juhuslikkuse ja määramatusega 
näotsi olles elada ehtsat ja siirast elu, 

■ kuna igaüks on oma elu arhitekt, asetab see suuri nõudeid elus tehtavatele otsustele, 

■ elu mõtet ei saa keegi kingituseks - see tuleb endal leida, 

■ elu on just säärane, milliseks me selle ise endale teeme. ^ 

Jörg Noller on Online Encyclopedia Philosophy of Nature välja toonud veel järgmised inimese määratlused: 

■ Inimene kui ratsionaalse olemusega indiviid (Boetiuse ontoloogiline inimese määratlus); 

■ Olend kes oskab end iseendana ette kujutada (John Looke eneseteadvusest lähtuv inimese 
määratlus); 

■ Inimene kui eesmärk omaette (Immanuel Kant’i moraali-filosoofiline määratlus); 

■ Inimene kui loom (Eric T. Olsoni animalismi teooria, millega ta eitas vaimse mõõtme 
olemasolu); 

■ Inimene iseteadliku olendina: füüsiline organism moodustab inimese, kuid ei ole sellega 
identne (Lynne Baker’i põhiseaduse teooria); 

■ Personaalse elu kontseptsioon, mis tunnustab ratsionaalset ühtsust (Marya Schechtman ijJ 5 ! 

Inimene religioosses käsitluses 

Inimene islamistlikus käsitlus 

Islami käsitust mööda on inimene makrokosmose analoog, temas endas on olemas kogu olemishierarhia 
neljast elemendist tähtedeta taevavõlvini. Inimesel on põhimõtteline vabadus areneda, tõusta maisusest 
kõrgemale. Inimene on loomult rumal, rumaluse juur on aga tema ise (nasf), kui madalam nasf on ületatud, 
jääb ainult jumal (haqq). Kuna inimeses valitseb sundiv ise, on ta enesekeskne ja valmis hälbima 
illusioonidesse. Mõistuslik ise, mis võib lasta end küll ähmastada madalamate hingejõudude poolt, kuid ta 
võib tajuda ka vaimu mõjutusi 

Rene Guenon’i (1886-1951), prantsuse usundiuurija arvates on islamis inimene palju enam ja ka palju 
vähem, kui läänes arvatakse: ta on palju rohkem tänu oma võimele määramatult avarduda väljapoole 
kehalist vormi aga ta on ka palju vähem, sest ta ei moodusta mingit terviklikku ja enesega piirduvat olendit; 
ta on üksnes tõelise olemise väline manifestatsioon ning selle põgus nähtumus, mis ei puuduta kuidagi tema 
igimuutumatut olemust 


Inimene Urantia raamatu käsitluses 

Urantia raamatu järgi moodustub inimene järgmistest osistest: 

■ Füüsiline keha: animaalne organism; 

■ Meel: inimkeha mõtlev, tajuv ja tundev osa, kogemuse teadvustaja, meelepildi kandja; 

■ Isiksus: loodud olendile annetatud olemuslik alge, milles peitub tema iseloom. 

■ Vaim: meeles elav jumalik Mõttekohandaja; 

■ Hing: sureliku inimese otsustest tema eluajal sündiv vaimukeha, mis tekib koostööst 
Mõttekohandajaga. 



Planeetide surelikud on tõusupotentsiaaliga loomset päritolu arenevad olendid, kellele Kõikne-Isa on 
annetanud isiksusliku alge ja saatnud abiks Mõttekohandaja, kes elab inimmeeles ja on pühendunud tema 
vaimsele arengule. 

Inimese surelik osa on elektrokeemiline mehhanism, mille juured on füüsilises energiamaailmas. Paljud 
inimlikud reaktsioonid on olemuselt mehaanilised, suur osa elust on masinlik. Oma ainelise eksistentsi 
perioodil on ta alistatud keemilisele ja elektrilisele mehaanikale, kuid võib õppida, kuidas allutada seda 
füüsilise elu masinat kogemustest saadud suunavale tarkusele. Surelikud on Jumala poegadeks nimetatavate 
olendite ahela alumine lüli - tõusupotentsiaaliga loomset päritolu arenevad olendid. Materiaalne identiteet 
on ajutine eluseisund universumis - see on reaalne vaid siis kui isiksus soovib saada jätkuvaks 
universuminähtuseks. 

Inimolenditel on identiteet ainult ainelises tähenduses - see on ajutine, ajalik eluseisund universumis. Mina 
omadusi väljendab aineline meel, mis toimib mõistuse energiasüsteemis. Öeldes, et inimesel on identiteet, 
tunnistatakse asjaolu, et tal on olemas meeleringlus, mis on allutatud inimisiksuse tegudele ja tahte 
valikutele. Ent see on aineline ja puhtajutine avaldumine, nii nagu inimloode on inimelu ajutine parasiitlik 
faas. Kosmilisest vaatepunktist toimub inimolendite sünd, elu ja surm suhteliselt lühikesel ajahetkel; nad ei 
ole kestvad. 

Inimlik areng algab oma tahte väljendamisest ja see eristab teda loomadest. Jumal peab enda loodud 
tahteolenditega sidet nende meeles elava Mõttekohandaja (Jumala fragment) kaudu, kes väljendab Looja 
tahet. Isiksusliku olendi tahe on suhteliselt vaba ja see suunab tahteolendi tegevust. 

Inimese individuaalsus tuleneb tema isiksuslikust algest ja see on kosmiline reaalsus. Inimese isiksus on 
igavene, kuid identiteedi osas tingimuslik igavene reaalsus. Olles ilmunud Isa tahte kohaselt, peab ta valima, 
kas ta soovib saada vaimolendiks ja olla selle eesmärgi saavutamise juures või mitte. See tsükkel on ette 
määratud, kuid inimese osalemine selles on vabatahtlik, isiklik ja kogemuslik. Iga surelik isiksus peab ise 
tegema valiku, kas viia oma identiteedi asupaik ajutisest ainelise intellekti süsteemist üle kõrgemasse 
morontiahinge (materiaalse ja vaimse vaheline aine ja neid eristav maailm) süsteemi, kus koos 
Mõttekohandajaga luuakse uus isiksuse avaldumise kandja või valida isiksusliku alge lõplik kustutamine. 
Inimesele on antud tahe ja tal on võim ise oma saatust määrata. Ühinemine Mõttekohandajaga on tõelise 
arengutee eeldus ja inimene peab ise seda teed mööda astuma - oma otsuse toel, omal vabal valikul. 

Enesevalitsus on inimese moraalse olemuse mõõt ja tema vaimse arengu näitaja. Südames ei saa olla rahu 
ega meeles edenemist, kui ta ei armu kõigest südamest tõesse, igaveste reaalsuste ideaalidesse. Iga inimese 
ette seatakse elu ja surma küsimused — aja patused naudingud igaviku õiglaste reaalsuste vastu J 7 ' 

Tsitaadid Vikitsitaatides: 

Inimene 


r (https://et.wikipedia.Org/w/index. php?title=Mall:Hominiidid&action=edit) Inimese evolutsioon 


Hominini 


Sahelanthropus tchadensis • Orrorin tugenensis • Ardipithecus • 
Kenyanthropus platyops 


Australopiteegid perekonnad Australopithecus ja Paranthropus 


Australopithecus A. anamensis • A. afarensis • A. bahrelghazali • A. africanus • A. garhi • A. sediba 


Paranthropus P. aethiopicus • P. boisei • P. rohustus 

Homo 

H. habilis • H. rudolfensis • H. georgicus • H. ergaster 
H. erectus ( H. e. lantianensis • H. e. palaeojavanicus • H. e. p ekinensis • 
H. e. nankinensis • H. e. soloensis • H. e. wushanensis • 
H. e. yuanmouensis) 

H. cepranensis • antecessor • H. heidelbergensis • H. rhodesiensis • 
H. floresiensis 











































































H. s. idaltu • H. s. denisovan • H. s. neanderthalensis • Homo s. sapiens 


Pärit leheküljelt "https://et.wikipedia.org/w/index.php?title=lnimene&olclid=5641715" 

